Кубакы молибден кени

Кубакы молибден кени Нарын облусунун Кочкор районунда, Кочкор кыштагынын түндүк-чыгышында, Кызыломпол тоосунун түштүк-батыш бетиндеги Кубакы ашуусунда. 1949-ж. табылып, 1950-ж. геол. жумуш жүргүзүлгөн. Кен аймагында пермь мезгилинде жиреп чыккан кызыломпол сиенит тоотек массиви жатат. Сиенитти майда кристаллдуу гранит-сиенит дайкалары жиреп чыккан. Бул тектер аркылуу меридиан багытындагы тектоникалык жарака өтөт. Жарака зонасынын туурасы 300–400 мге жетип, анда кварцтын 3 чолок тарамы кездешет. Тарамда флюорит жана молибден, полиметалл рудалары топтолгон. Молибден минералы вульфениттен турат, андан башка гематит, сфалерит, халькопирит учурайт. Кендеги молибдендин кондициялык өлчөмү канааттандырарлык.

 Колдонулган адабияттар 
 Кыргызстандын кен байлыгы: Энциклопедиялык окуу куралы/Мамлекеттик тил жана энциклопедия борбору. Бишкек – 2004, ISBN 9967-14-009-7
Категория: Кыргызстандын кен байлыктары